ตระกูล “เตชะอุบล” เก็บบิ๊กล็อตหุ้น HOTPOT เพิ่มอีก 22.50 ล้านหุ้น
“สกุณา บ่ายเจริญ” ขายบิ๊กล็อตหุ้น HOTPOT กว่า 22.50 ล้านหุ้นให้ “อภิชัย เตชะอุบล”
4 ม.ค. 2560

บริษัท ฮอท พอท จำกัด (มหาชน) หรือ HOTPOT ระบุว่า ตามที่ได้มีรายการซื้อขายหุ้นในกระดานใหญ่ (Big Lot) เมื่อวันที่ 30 ธันวาคม 2559 นั้นบริษัทชี้แจงว่า นางสาวสกุณา บ่ายเจริญ ซึ่งเป็นผู้ถือหุ้นรายใหญ่และดำรงตำแหน่งกรรมการ และรองประธานเจ้าหน้าที่บริหารของบริษัทได้ขายหุ้นจำนวน 22,500,000 หุ้น คิดเป็นร้อยละ 5.54 ของจำนวนหุ้นที่จำหน่ายแล้วทั้งหมด ในราคาหุ้นละ 2.80 บาท ให้แก่นายอภิชัย เตชะอุบล
ทั้งนี้หลังจากรายการขายหุ้น Big Lot แล้ว โครงสร้างของผู้ถือหุ้นรายใหญ่ของบริษัทมีการเปลี่ยนแปลงดังต่อไปนี้
 
อย่างไรก็ตามการเปลี่ยนแปลงโครงสร้างของผู้ถือหุ้นรายใหญ่ของบริษัทดังกล่าว ไม่ส่งผลกระทบต่อโครงสร้างการจัดการและการดำเนินธุรกิจของบริษัทแต่อย่างใด นอกจากนั้นการเข้าถือครองหุ้นของผู้ถือหุ้นรายใหม่ดังกล่าวข้างต้น ไม่เข้าข่ายที่จะต้องทำคำเสนอซื้อหลักทรัพย์แต่อย่างใด